சாட்சிகளேதுமற்ற மழை

சாட்சிகளேதுமற்ற மழை எம்.ரிஷான் ஷெரீப் கதவு யன்னல்களிலிருந்து! வழிகின்றன முகங்கள்! கொட்டப்படும் நீர்த்தாரைகளைப் போல ! கைகளில் கட்டப்பட்டிருக்கும்! நுண்ணிய கயிறுகளை அவிழ்த்துக் கொண்டு! பார்த்திருக்கும் அவற்றின் விழிகளில்! நிழலாக அசைகின்றன! பாதையோர மரங்களும்! ஈரப் பறவைகளும் மழையும்! ஒரு தெருச் சண்டையும் ! புன்னகையும் சிரிப்பும் எள்ளலும்! சுழிப்பும் முணுமுணுப்பும்! அருவருப்பும் கலந்த உணர்ச்சிகள்! மழைச்சாரலிடையில்! அங்கிங்கு தாவும் தவளைகளைப் போல! அவதானித்திருக்கும் முகங்களில் மாறிட! பேய்களின் வாய்களுக்கெனவே! பிறப்பெடுத்தவை போல! வெளியெங்கும் வீச்சமேற்றுகின்றன! பிணங்களின் வாடையுடனான! அழுக்கு மொழிகள் ! இடி வீழ்ந்து! இலைகள் கிளைகள் எரிய! மொட்டையாகிப்போன மரமொன்றென! நடுத்தெருவில் நின்று ஓலமிட்டழுதாள்! மேலாடையுரிக்கப்பட்ட குடிகாரனின் மனைவி! புதைக்கப்பட்ட விரல்களில்! புழுக்களூர்வதைப் போல! நேச உணர்வேதுமற்றவன்! தன் தாக்குதலைத் தொடர்ந்தான் ! நத்தைகள் ஆமைகளைப் போல! தங்களை உள்ளிழுத்து! கதவுகளைப் பூட்டிக்கொண்டன! தெருவில் நிகழ்ந்த! கொலையைக் கண்டமுகங்கள்! எதையும் காணவில்லையென்ற! பொய்யை அணியக்கூடும்! இனி அவர்தம் நாவுகள்